als_Latn dik_Latn sag_Latn
15.05.2014, - E Enjte
Ministri Buja priti nxënës të suksesshëm nëpër garat ndërkombëtare
Ministri i Arsimit, Shkencës dhe Teknologjisë, z. Ramë Buja, ka pritur sot në takim disa nxënës nga kolegji "Mehmet Akif", të cilët kanë fituar çmime të para me projektet e tyre nëpër gara ndërkombëtare në ShBA, Afrikë dhe Azi.
Ministri Buja, me këtë rast ka theksuar se, arritja e deri te çmimet e para në gara ndërkombëtare të dijes janë dëshmi se Kosova është në rrugë të mirë sa i përket përgatitjes së gjeneratave të reja.
Ministri Buja tha se, rezultatet e këtyre nxënësve flasin më së miri për rëndësinë që po i kushtohet arsimimit cilësor.
"Unë ju shoh juve nesër si udhëheqës të vendit. Nëse ne arrijmë, ashtu siç keni depërtuar ju, që me dijen tonë të pushtojmë arenën e dijes, do të ishte mrekulli. Ju them që të arriturat tona në arsim janë vërtetë të prekshme, të dukshme, evidente dhe kjo na bënë që seriozisht të ecim përpara", u shpreh ministri Buja.
Ministri Buja, po ashtu vlerësoi se, MAShT është duke punuar që Kosova të jetë anëtare legjitime e procesit të Bolonjës dhe se hyrja më e mirë në Bolonjë është hyrja përmes rrugëve të dijes.
Drejtori i kolegjit "Mehmet Akif", Jusuf Karabina tha se edhe tri grupe të tjera do të garojnë në gara ndërkombëtare brenda këtij viti dhe se pret që të kthehen nga atje me medalje të arta.
Ndërsa, nxënësja Arrita Beqa tha se, pjesëmarrja ishte eksperiencë shumë e mirë, për arsye se është njoftuar me kultura të reja dhe me mënyrën se si funksionojnë shtetet e zhvilluara.
"Ne, përveq që kemi shkuar për të prezantuar projektin dhe dijen tonë, kemi bërë edhe një lloj lobimi të shtetit Kosovës. Kemi prezatuar aftësitë dhe ambicjet tona si shtet dhe deri në fund të olimpiadës të gjithë pjesëmarësit kanë arritur të marrin informata thelbësore për Kosovën", u shpreh ajo.
Nxënëset Arrita Beqa dhe Deniza Peja kanë fituar medaljen e artë me projektin "Shfrytëzimi i plehrave organike të peshkut si polenizues" në Olimpiadën e Projektit për Mbrojtjen e Inxhinieringut të Energjisë Botërore.
Nxënëset Bardha Azemi dhe Zana Demiri kanë fituar medalje të argjendtë me projektin "Adsorbimi i C6 nga procedimi i mbetjeve të rrezitjes së lëkurës përmes shfrytëzimit të baltës xeherore të ferronikelit" në Olimpiadën e Artë të Projektit Mjedisor të Klimës Ndërkombëtare.
Ndërsa, nxënësit Behar Hyseni dhe Drijon Hasani kanë fituar po ashtu medaljen e artë me proejktin "Heqja e monoksid karbonit në hemoglobinë në cilësinë e biofilterit" në Olimpiadën e Shkencës Ndërkombëtare.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn